聖史提要 全册

天主降生一千八百六十年

聖史提要

咸豐次庚申冬季 鐫

掌院修士固利爾乙 敬译

神子 鐵楞爾提乙 訂

神子 尼伊克他 摩伊些乙 校對

訓蒙 聖史提要

## 萬物源流 首章

人所見天地萬物不是自已有的是天主造成的天主之能無限不似人作工必须材料其造天地萬物只一命就成造天地萬物之次序如左

第一日主命有天地就有天地但此時天地未分全是黑暗主命有光就有光亮

第二日主命天地分開天地就各安其位

第三日主命地上之水與土分開就有江河湖海山邱平地上又有草木花果

【聖史提要】

第四日主命有日月星就有日月星

第五日主命水生鱗介氣生飛鳥水中就有游魚諸物空中就有飛鳥各種

第六日主命地生走獸就有馬牛犬羊及狼虎等物諸物造完就造一人用土製人身嘘而且賦以靈魂其身就有活且能明理主命其名曰阿達木為妻此二人名為元祖因古今所有人皆其後嗣也

造人以後主不復造物至今惟保護所造之萬物為人可以享受

## 元祖享福二章

主爱元祖二人预俻一極美之地名為地堂給元祖為住處所有地上之物全交元祖主管且地堂中所有之果品菜蔬全任元祖享用惟一樹之果不許吃因人吃則必死元祖居地堂享福無盡凡所用之物皆是现成不勞己力且萬物皆聽元祖之命况主常常不離其心默示奥妙之理因聖寵充满其靈形致身不穿衣亦可以不恥。

## 元祖悖命三章

魔鬼見元祖在地堂享福心生嫉妒附於蛇身引诱

【聖史提要】

元祖悖天主命遂問耶瓦為何不吃此果答曰此果不可吃天主说過人吃此果就死魔鬼窥耶瓦之意聽主命不是爱主是怕死也慰之曰不怕死不了人吃此果享福似主主怕你們享大福故哄你們吃則必死元祖二人不加谨慎信彼谎言摘一果食之

## 元祖被逐四章

元祖一吃此果就失靈形之聖寵想主至公心覺不安又見己赤身露體甚覺羞愧遂藏在樹林取樹葉為衣以遮體時主至呌阿達木問以因何悖命

阿達木推以耶瓦給食耶瓦又推以魔鬼引诱主因彼此推托不承認罪遂逐二人出地堂而念元祖二人犯罪皆因魔鬼之故未逐之先許以救世者來贖此罪言完乃給皮衣两件每人各穿其一逐出地堂焉

## 原罪毒染五章

元祖出地堂後主命其獻祭以表恭敬主並望主佑之誠及生二子長名喀英性鲁而務農次名阿韋利性良善而牧羊亦常有所獻于天主然喀英慳吝獻不以美物天主不喜其獻阿韋利誠實獻以肥美之羊天主爱之是以喀英嫉其弟诱于野而殺之忽覺

【聖史提要】

其罪重大失望主佑宥率家属而避于遠方焉

## 人眾敗规六章

自喀英去後主憐元祖孤寂又赐一子名西福其性慕善钦崇天主所生子嗣亦皆良善中有一人名耶诺合因有大德未死而升天阿達木寿九百三十而终此三子之外復有甚多子女皆遵守洁约不與喀英祖聯姻其後人丁蕃盛西福之後嗣不慎亦與喀英族聯姻漸皆失规卒至惟诺乙一家谨守规矩焉天主見人怙恶不悛遂定發洪水以绝其罪之流

## 洪水罸人七章

天主罸人不遽加罸寛以百二十年之期屡使诺乙勸人改悔警以洪水之罸人终不信且耻笑之主命诺乙造一大船上下三层安置人畜及所需之物船既造成百二十年之期亦满天主遂命诺乙一家及牲畜登舟大雨忽降四旬不止徧满大地過高山丈餘人物全没矣惟存诺乙一船人物之性命

## 慢親失寵八章

诺乙一家在船及二百日水始見消露出山頂船遂依山頂迨地乾主命下船乃率眷属至平地遂立祭臺以谢天主主即降福其家並許以後永不發洪

【聖史提要】

水矣後诺乙耕種田畝耕種之暇種葡萄于園及熟飲其汁而醉眠时露其子哈木因孫哈那昂禀告往見而耻笑之且告于兄伊阿斐特及西木伊二人素孝聞之不敢正視以衣蔽其親體迨诺乙寤知之謂哈木及其季子哈那昂曰汝等不堪者汝之子孫將為汝兄後嗣之奴矣遂降福于西木及伊阿斐特焉诺乙于洪水後在世三百五十年而终

## 分言散居九章

诺乙子嗣先皆同居後因人多地窄不便耕牧天主令其散居以便耕牧眾不從議造一塔為遠去耕牧者望而知歸天主遂使眾言忽異彼此不辨语音塔工遂止眾亦散居于各方焉

## 大祖遷居十章

散居之後各成一國漸忘真主或拜形天諸物或信偶像邪神惟西木族中發擟一家知敬真主亦將失正道因其以造偶像為枼故主命發擟之幼子

阿乌擟阿木離此地他往曰如遵命赐爾美地子孫眾多並将来救世者亦生在爾後嗣中阿乌擟阿木即率其妻萨擟姪羅特起程至哈那昂之地主告曰此吾赐爾之地也阿乌擟阿木見其地肥美遂立祭

【聖史提要】

臺以祭感谢主恩即居於此地焉

## 叔姪析居十一章

遷居之始阿乌擟阿木與羅特共居年既久因牲畜甚多地不足养僕役每争兢不和叔姪因之有隙阿乌擟阿木遂與羅特商量析居之策以全恩谊所有之地任羅特自择羅特爱莎多木之地肥美遂遷于彼诚大祖乃移于合乌隆爾焉

## 大祖宴主十二章

阿乌擟阿木甚富不自享用樂施於人一日帐外聞坐見三人行時正炎热乃请三人棲于樹陰自乃入帐命妻俻食命僕宰犊並俻果品親身奉事此三人乃主與天神大祖不知迨食時主問爾妻萨擟何在答曰帐内主曰來年此時爾妻生子萨擟聞之而笑因從未生产且夫婦皆老也主曰萨擟何笑主全能也萨擟赧然出帐對客曰無有笑者主曰吾诚知爾笑迨生子宜名伊萨阿克（译言笑也）大祖乃知客非常人因能洞悉隐微也飯畀天神往莎多木降罸主許以有十善人不滅其城

## 罪城被罸十三章

【聖史提要】

天神至莎多木日將暮時羅特坐於城门見有外鄉人至请宿於家俻食以款夜间天神告曰因此城人罪重主使吾等來罸爾宜出城避之天神將明天神率羅特閤家出城嘱曰宜登山勿囘頭日出行至一小城時火自天降莎多木國摩擟等城人物全毁其地至今化為斥鹵之池彼時羅特之妻聞背後聲震悖诫囘顧立死而變盐人矣

## 得子獻祭十四章

至明年萨擟果如主言生子遂名伊萨阿克迨長性極良善爱主爱人無不诚實且事其父母亦極孝顺故大祖甚爱之主欲试大祖之信德命以此爱子獻祭大祖雖爱其子因有主命绝無吝惜犹疑遂携其子往祭萨阿克不知其意自负柴薪随其父往至一山頂大祖向伊萨阿克曰主命以爾獻祭

伊萨阿克甘從其命大祖遂缚之置於祭臺迨將殺天神止之曰勿殺主已鉴爾聽命之誠如享祭矣大祖遂止随見棘林中有一山羊取之代子以獻于主焉

## 為子择配十五章

獻祭之後年未久萨擟即死大祖覺已年老命一僕

【聖史提要】

往哶莎坡他密亞于本族中為伊萨阿克择配僕遵命往至其城宿于大祖宗派瓦福伊勒之家求其女名列爾韋喀為婚其家咸願允之僕遂獻其聘儀迨列爾韋喀至婿家大祖與其子行婚配禮寿享百七十五歲而终

## 降福其子十六章

成婚配後夫妻和睦主赐其孿生二子一名伊萨乌性暴戾父爱之一名亞适乌性良善母爱之後伊萨阿克年老目昏欲傳長子位于伊萨乌命其行猎俻饌母聞之乃想伊萨乌不守规矩不宜降福遂设计俻饌命亞适乌冐伊萨乌名以進诓其父降福伊萨阿克误以為伊萨乌遂降福授長子位焉

## 避害聯姻十七章

伊萨乌囘家知弟已诓其父降福誓以後必殺之其母知言于其父命亞适乌往舅氏拉望家避害且求舅氏之女為妻亞适乌遂行至中途天晚無旅舍宿于旷野時主赐其神夢以顯保護之恩永不相離数日後始至舅家助其舅牧羊後约以牧羊七年娶舅氏之女拉爾伊合利為妻迨期满舅氏以長女利亞妻之亞适乌問故拉望曰無先妹後姐之禮爾欲娶

【聖史提要】

拉爾伊合利七日後亦配爾但须仍牧羊七年亞适乌允之娶拉爾伊合利始生長子伊沃西福焉

## 囘家继業十八章

二次约期亦满亞适乌仍為舅氏牧羊拉望告曰以後所生羊羔白色属我雜色属爾以當工價迨後所生羊羔雜色者甚多亞适乌遂富後携其眷属及牲貲歸家至伊沃爾當河時遣人送信于兄其兄亦欣喜來迎亞适乌恐兄前怨未消遂分人畜為二隊先择美物遣人獻于其兄自携餘物家属後行日將出見其兄來身先迎拜前怨盡释言畀作别亞适乌往哈那昂見父途間拉爾伊合利又生一子名韋尼阿明因产而亡時伊阿萨克年老與亞适乌相處未久寿百有十歲而终

## 諸兄賣弟十九章

亞适乌十二子中甚爱伊沃西福因其谨慎聽命也諸兄嫉之一日耕于田其父母命伊沃西福與諸兄送食諸兄見而欲害之幸有外国旅人從此經過諸兄賣于旅人留其表衣殺羊用血染之送告父曰此非伊沃西福之衣乎將毋被獸吞食矣諸兄嫉

【聖史提要】

伊沃西福之心從此大块

## 因祸得福二十章

伊沃西福賣與外國自人視之苦至極矣然誠實之人主必保佑至外國後旅人轉賣與彼國之大將軍將軍因國事甚多又見伊沃西福誠實凡大小事全託伊掌管如是其苦變為樂矣乃為時未久受大將軍之妻所诬大將軍不察聽信妻言下伊沃西福于狱然人诬無妨無辜被害主必護之在獄二载有餘時其君偶得二夢無人能解聞伊沃西福解夢曾驗召之至詳述夢况彼解之日此後必有連七年豐收随又連七年不收君宜選明臣于前七年中俻後七年之食君喜此解合理遂命其為顯臣俻倉禀以積糧米焉主赐誠實人之樂何如

## 合家移居二十一章

伊沃西福勤理其政于豐收之年多俻糧米充满倉禀迨荒年至發賣時哈那昂地亦不收亞适乌聞耶伊格撇特賣糧遣子往糴伊沃西福预先有言凡外國來糴者必親見問话其眾兄來糴時伊沃西福正可報前日之仇乃反禮待其兄並奏明君求准其父及閤家同來此處居住君允後眾兄歸亞迨乌聞之

【聖史提要】

遂携閤家移于耶伊格撇特國焉

## 人眾致難二十二章

亞适乌率閤家來至耶伊格撇特國可谓享福之時其君待之甚善凡家中所用亦不须勞心皆是现成奈亞适乌及其子相继而亡後人丁蕃盛則享福之景况遂變君已屡换因不知伊沃西福之功惟恐人多生亂設计滅之遂令其族负苦冀其受苦而人数可减乃人愈勞苦而愈多後又嘱咐收生婆凡其族生男設法害之當此之時列微族生一子未告收生婆後恐人知盛筐浮于河幸遇公主在河沐浴見之恻然且喜其美收為己子觅乳母养之迨稍長進宫命名摩伊些乙译言水所生也

## 逃遁外國二十三章

摩伊些乙在宫四十年有师教訓文武之兿皆精閤朝爱敬之然其心欲與本族受苦不欲同外族享福一日見外族欺壓本族遂挚本族殺其外族之人埋於沙土後恐發拉爾翁（译言國君）治罪遂逃行至瑪底阿木地住于司祭伊沃佛爾之家身任牧事心常祈主免其本族之苦如是四十年一日牧羊于深山忽見棘中有火光焰物少燃時甚久心疑之往視聞火中有

【聖史提要】

聲呼摩伊些乙命其率眾出耶伊格撇特國以免受苦摩伊些乙畏懼不敢任此大事且恐人不信主命其所執之杖鄭地杖化為為蛇命近取之復化為杖又命其藏手于懷出視白如癘疾復藏之出視如舊主命以此二奇迹示眾眾必信矣摩伊些乙復辭以口訥不善言主命傳旨于其兄阿阿隆爾轉示于眾

摩伊些乙遂歸

## 救眾出國二十四章

摩伊些乙在伊沃佛爾家曾招為婿今承主命辭岳父携妻子起程至本族所居之地同其兄見族長及眾傳宣主旨行二奇迹眾皆甚喜感谢主恩焉奈見發拉爾翁告以主旨發拉爾翁不信摩伊些乙顯二奇迹彼乃不允出國主命摩伊些乙另顯許多奇迹以示责罸蓋不認主之人心无定見患時暂允愈仍不從己而主命摩伊些乙告君曰因爾食言今夜罸爾通國人之長子及牲之首胎皆死是夜天主命

摩伊些乙预俻行装每家各宰一羊羔全體烧食用血抹户為主罸其國時見户有血者免也至暮其族人閉户不出共食晚餐名為葩斯哈（译言過去或得救贖）迨至半夜果如摩伊些乙所言人牲之首胎皆死發拉爾翁

【聖史提要】

之長子亦然君覺果應所言遂召摩伊些乙請其率眾出國並不容其少留一刻也如是本族之眾免為奴役矣

## 過海奇迹二十五章

主命摩伊些乙率眾往红海有雲前導畫則庇荫夜則燭光如是安至红海奈未渡時發拉爾翁後悔率兵來追眾見甚恐有祈主者有怨摩伊些乙者

摩伊些乙無奈惟祈主佑主命以杖擊海自有路能行摩伊些乙如命擊之海水果分成路眾人遂往發拉爾翁見眾皆過命軍急追時雷雨並至阻止其軍眾兵請囘君不允時主命摩伊些乙用杖擊水立時復合發拉爾翁之軍在後皆渰死矣摩伊些乙與眾齊聲讚主並作歌詠以感恩焉

## 授诫示罸二十六章

既至西奈山摩伊些乙安眾于山下自乃登山嚴齊四十日主授以二石板上刻十诫奈眾人不見

摩伊些乙因無事久居心中覺悶欲急往福地向阿阿隆爾曰爾弟何往吾等不知今欲前行爾可造一神以引路阿阿隆爾恐违眾生亂命眾持金物來乃以之造一金牛眾即拜之為主天主欲罸之將其故告

【聖史提要】

摩伊些乙摩伊些乙祈主免罸自乃下山至營見眾果拜金牛大怒鄭石板于地而破遂毁金牛乃告眾曰凡敬主者随我出營言畀乃出列微之族皆随之他族随者亦多摩伊些乙告不随者曰明日爾等在營内者為聽命次日至營見在營外者皆殺是日受罸者不少也

## 重整法律二十七章

摩伊些乙復登山與主共處四十日主復授以十诫石板並定堂内國家諸规神品次序且命造一行路聖堂式樣極其美善復作一聖櫝以藏石板及法律之册工完阿阿隆爾穿祭衣獻祭告成時雲自天降覆護聖堂所獻犧牲有火自燔眾見此奇迹明知聖人所定之规矩非出人意見皆是主之聖旨遂同心讚美感谢天主甘願守主诫命焉

## 旷野奇迹二十八章

奈眾聽命之心不誠屡怨摩伊些乙及主初因所食不美怨摩伊些乙摩伊些乙携之出國主赐每晨天降白粒如霜名芒那味極美人人合意暂且不怨又因渴生怨摩伊些乙祈主主命以杖擊石一擊自有泉涌

摩伊些乙如命用杖連擊水自石出眾皆得飲復因

【聖史提要】

欲食肉菜生怨摩伊些乙祈祷主命風吹來鹌鹑成群到處皆满每人至少得十餘擔奈眾因贪食過饱遂生火病死者甚多後又因水米缺乏生怨主罸之忽有許多毒蛇傷人眾懼改悔前罪求摩伊些乙代祈主命立一高竿上悬铜蛇倚信德仰望铜蛇即可免害時被傷者遵之皆得愈矣

## 临福地界二十九章

將至福地摩伊些乙遣那英微及哈列乌等十二人先往探视後那英微哈列乌二人囘報言福地豐美其十人囘報言彼處弗佳且人强悍吾等難勝眾聞之皆憂復怨摩伊些乙于是共議另推首领仍囘舊國主怒欲立罸此眾摩伊些乙祈主赦免主允其求暂免眾立死然此等欲入福地不能也须仍居旷野迨此等皆死其子孫乃入福地如是眾囘旷野游行四十年迨歸福地界前怨主者皆死時摩伊些乙百二十歲主命其立那英微為首领自乃登山遥望福地而终因擊石時违主命罸以不得入福地也摩伊些乙遵命且于眾人種種垂訓言畀登山而终

## 渡河奇迹三十章

摩伊些乙之丧畀主命那英微率眾往福地那英微遣二

【聖史提要】

人探视之及至耶利爾鸿城宿于店中其王知之命人來拿店主藏之言彼二人已他往捕者遂去店主祈此二人至攻城時务救其閤家二人允之遂歸告於那英微次日那英微命司祭等抬聖櫝前行眾民後随至伊沃爾當河司祭等足始入水上流止如壁下流即逝抬聖櫝者遂止于河中俟眾過取河中石立碑于岸以记此聖迹畀乃登岸焉

## 绕城奇迹三十一章

天主命那英微率眾攻城舉聖櫝前行绕城六日每日六次至第七日绕城七次其城自破那英微從之果如所命至入城時除店主一家其餘之人盡殺焉那英微得城後為表感谢之心許以城中所有宝物全獻于主眾皆樂從奈眾中有一盗主物而自用者主怒異日又攻一小城主不助佑軍大败死者三十餘人

那英微知係主罸祈主明示其故主告以隐物不獻之故後拈阄得其人遂刑其閤家並焚其财物焉主復助佑如初

## 得地均分三十二章

自此以後眾皆谨守诫命遂連勝数城不過十数年哈那昂之地將盡為那英微所有矣于是那英微同司祭

【聖史提要】

首分福地與眾族乃遵摩伊些乙之遗命不分與列微之族乃于各族中共出四十八城為伊等所居且嘱眾哈那昂之地未獲者务攻取之寿至百十餘歲而终

## 諸理訟時三十三章

那英微死後眾尚谨守规诫迨後日見放荡至每得一城不殺仇敌乃收其人以當奴僕且被外教女诱之崇奉邪神主怒許外國來侵奈苦時向主求其救護主從其眾選有才能者以救其為奴之苦命伊等為理訟官安慰眾心奈苦去眾仍忘主不遵诫命主復罸之以苦如是者共有四百餘年諸理訟中最顯名者惟萨木松因其力超越眾人争戰之時惟恃己力得勝不籍兵戈也有時行路途遇一狮欲噬已

萨木松徒手劈之又有千人來害伊力敌千人且盡殺之如是之勇頗能保護眾人故伊任理訟官四十餘年外國不敢来攻也

## 求子獻主三十四章

理訟官有一名伊利乙者職司祭居西羅木城因聖櫝行堂置此城内眾民獻祭必须來此有德士同其妻遠來瞻禮妻名昂那因從未生产甚憂今上堂祈

【聖史提要】

主赐孕心發熱爱致面有红色時伊利乙疑其醉酒责斥之婦曰心憂使然非醉也吾祈主赐孕伊利乙降福曰爾歸主允爾求矣至明年果生子名

萨木伊勒始離懷抱即送至西羅木堂中獻子于主後主又赐其三子二女焉

## 任理訟事三十五章

萨木伊勒在堂習诵经典日月既久年長學業亦成時有外國來征擄去聖櫝伊利乙聞兵敗子遂仆地而亡萨木伊勒乃继其任復與外國交戰收囘聖櫝彼任理訟時人皆爱敬及老欲傳位于子眾民不悦因其子不肖乃父也于是共議求其立君

萨木伊勒聞之弗安天主慰曰立君無妨明朝首至營者即是時有一士名萨屋勒失驢三日尋訪未獲因此至營來問萨木伊勒遂傳聖油携之告眾曰此即爾之君也眾心未定萨屋勒歸家後因外國來困邊界小城萨屋勒率人救之眾心始定皆願戴其為君矣

## 始立為君三十六章

萨屋勒始為君治民甚善後因其子勇而勝敌遂生骄傲一日征伐外國主命盡滅其人畜彼乃殺人留

【聖史提要】

牛羊以祭主使萨木伊勒勸之彼仍不知改悔主遂收囘聖寵另選德士名達微德以嗣其位達微德時雖年幼而德成力大彼時有外國來征將士甚勇口出谤言無人敢敌達微德因其兄在營來營送飯見敌人侮慢遂生義怒求君准其攻敌乃執杖握石恃主佑與勇將對敌戰時以石傷勇將之额勇將仆地達微德乘此機會即取勇將所佩之刀以斬其首大獲全勝焉

## 聖王嗣位三十七章

萨屋勒見達微德勝敌甚喜奏凯同歸路上聞有讚美達微德之勇勝于萨屋勒者心生嫉妒恐人服

達微德而慢已遂欲加害達微德因躲避而未死後見君定欲害己乃逃于外國至萨屋勒與此國征戰身死始遵主命而歸眾夙慕達微德之智勇遂尊其為君

## 因误致亂三十八章

達微德為君屡戰屡勝所得之地選耶鲁爾萨利木為京城内盖宫殿自己居住復立小堂暂藏聖櫝重訂摩伊些乙规矩俟後欲立大堂先問主旨告曰爾為征戰之人不宜成此盛事因此堂工终止聖王所

【聖史提要】

行皆善後偶有瑕疵因不谨慎復犯大罪據他人之妻為己有故招主怒之罸致其子叛亂暂奪其位且欲殺害達微德誠認己過甘受主罸主因此真心改悔復還其位後聖王谨慎治國甚善將终時立世子莎羅孟為君付以蓋堂工资木料及諸禮儀规矩皆注于册焉

## 智君安國三十九章

聖王终莎羅孟嗣位無怠荒务求國泰民安一夜夢中主顯现謂曰凡爾所求吾悉赐焉對曰吾年幼未明國政祈主赐吾才智以理政事主喜其求復曰爾能效爾父遵吾诫命爾寿愈增矣後莎羅孟將其父所遗之材料用本國外國許多匠人蓋崇高大堂以獻於主又修造許多垣整理國家律例外國聞之皆遠來瞻仰惜其因人尊敬漸生傲心且娶外教之女為妃未加谨慎随之拜邪而忘主诫命也

## 國分二统四十章

王遣先知勸莎羅孟改悔彼改悔之心不誠主復警曰按爾所為理宜奪國因念爾父之德俟爾死後必分爾國之半與人迨莎羅孟终其子羅爾倭阿木嗣位時西合木城人求君滅其赋税君未允有許多人不

【聖史提要】

悦乃约十族皆叛從其中選一人名伊耶羅爾倭阿木共願奉其為君惟伊屋達韋尼阿明二族人仍奉羅爾倭阿木為君如是國分為二其十族之國稱為伊斯拉爾伊利此二族之國乃稱為伊屋疊亞焉

## 十支國蹟四十一章

伊耶羅爾阿木得國後恐十族之民往耶鲁爾萨利木瞻禮不返乃铸二金牛立于南北二邊界之城令人拜之為主主遣先知警戒之彼仍不改因此故遂失其位與命嗣其位者皆效其不善至阿哈乌崇邪之俗尤盛主曾警以大旱至三年之久迨先知伊利亞祈主始降甘霖彼亦不知改悔故卒為敌人所傷後嗣位者亦如此君皆不敬真主主使眾先知警醒並赐多恩原冀君或畏罸或感恩棄邪認主奈伊等终未改悔故罸以外國來困被擄者甚多君亦在内

伊斯拉爾伊利國遂滅矣事在降生前七百二十二年

## 托微特蹟四十二章

伊斯拉爾伊利人被擄于外國内有一人名托微特恭敬真主喜濟贫穷尤憐其族人無辜被君害棄尸于野故每見死者必親葬之君聞之怒钞其家产

托微特乃藏于友家仍暗行其葬死之事惜其一日

【聖史提要】

葬死身倦卧于墙陰睁目仰視灰尘之目不能見年纪已老家業亦無不能顧养妻子遂祈主赐之速死乃召其子托微乙告以家务之事言昔日有外方親戚曾借多金立下借字今可持之去收此金天主喜其功德令天神作旅人状與其子作伴二人起程行至河濱見一大鱼天神命托微乙留為後用迨至一城天神告曰此處有爾戚名拉爾固伊勒伊有一女名萨拉爾爾可求其為妻托微乙言萨拉爾夙嫁七次其夫皆死于初昏吾恐亦然吾死父母誰事之天神慰曰無妨可將所獲鱼之肝焚于室並專頼祈祷之功主必救護迨至拉爾固伊勒家托微乙遂娶之果如天神所言至俻婚筵時天神代其取金取囘婚筵亦畀遂同托微乙及萨拉爾歸家將至家天神命托微乙前行入門先谢主後將所獲鱼之膽傳父目托微乙如命行之其父之目果明矣閤家甚喜其父子至此時仍未知作伴之人為天神今欲谢以多金酬其往來護助之恩天神曰吾非人乃天主使令者也天主因爾好行哀矜等德故遣吾為爾子作行路之伴事畀吾即復命矣言畀不見夫誠德之人受苦亦常事若

【聖史提要】

能忍耐至终主必赐以多恩托微乙自幼谨守教规雖陷于諸苦而能忍受之故蒙主厚恩也豈不樂乎

## 二支國蹟四十三章

前言國分二其十支之國分後即惑於邪此二支之國分後仍恭敬真主故十支之國内有恭敬主者亦來歸之君民皆享宁福奈其君虔誠之心始勤终怠後亦背主祀邪主罸以外國來侵君民見此苦難咸知改悔主許以暂不滅國罸之其君被擄為外國之奴嗣其位者多效其不善惟第三四君及第十三十六君誠心敬主國遂無失而此司君之中第十三君敬主尤倍故敌國來侵伊祈主護救主罸敌人自死于營中後伊有病將死祈主赐寿主允使先知傳宣主旨伊聞之初未信恐人安慰先知因主名命日影退囘十度以证其言皆出主旨日影如命此日較往日天長半日君信果如先知所言君愈後復在世十五年除此四君外或先善後恶或始终奉邪故常陷于危难已而於降生前五百八十八年亦被擄于外國此二支之國比十支之國地隘人稀而頼有此钦崇真主之四君故較伊斯拉爾利國多存百餘年焉虔誠遵命之人主前最贵于此可見矣

【聖史提要】

## 諸位先知四十四章

世人有罪天主不肯輕棄故往往以恩勸勉以罸警醒使人知非改過如分國以後主遣許多先知曰伊沃那沃西亞阿摩斯伊沃伊利伊萨伊亞密黑那屋木阿瓦库木阿乌底乙莎佛尼亞伊耶列爾密亞達尼伊勒耶捷伊克伊利阿耶格乙匝哈利爾亞瑪拉伊哈亞等各按其時顯諸奇蹟警醒眾人為其改悔並预言救世者之事以安慰有信德者之心復因有不信其言者主命先知等將所言记载之於書為後人見事事皆應自信先知之预言非出已意也

## 被擄使敬四十五章

主以被擄罸其國者一則警國人怠惰之心二則致外國知别有真主被擄中有一少年名達尼伊勒因坚守教规不随邪俗君命人投之于狮穽主保護之卒未受傷異時君造偶像令人皆拜達尼伊勒有三友不随邪俗惟拜真主君怒令人投之于烈火中天神護之在火中逍遥自在丝毫未损外教見此諸蹟皆讚揚達尼伊勒等所敬之主也

## 虔誠得荣四十六章

國君見達尼伊勒誠實德行及理政之能超越眾人

【聖史提要】

故國家大事命伊章管大小臣宰皆贵重之世間荣耀莫大于此也然比天主赏伊之荣耀猶有限量主赐聖人能言未来及知人隐秘之事以報其虔诚敬主之心一日為眾祷主求免為奴之苦天主遣天神安慰之且示以将来救世者降生之定期焉

## 被擄囘國四十七章

被擄之前先知伊耶列爾密亞曾言伊屋疊亞國因不遵主命罸為外國之奴七十载又先知伊萨伊亞预言放囘為奴者之君名伊克爾等语至伊屋疊亞末君之孫時被擄將及七十年外國之君名伊克爾始登基即下旨令伊屋疊亞國及其合族之人在此為奴者皆随意囘國並赐盤费及蓋堂之木料金银有不欲歸者仍留之如是為奴之苦始脱而先知等之预言亦驗矣然達尼伊勒仍留于外國因其在彼总理國政外國之君信任之故不欲其囘國也

## 遗族遭害四十八章

眾囘國之後其留於外國者一時忽遭毒害因彼國有一寵臣名阿芒性最傲命眾拜伊如君本族人有名瑪爾多黑者亦在朝為臣不從其傲命阿芒懷恨遂欲滅其合族幸瑪爾多黑有一姪女在宫為后然

【聖史提要】

其為伊屋疊亞人眾皆不知今因阿芒欲害族人其叔父致信告之令伊在君前求救伊遂哀求君召

阿芒進宫赴宴君允之次日阿芒進宫君問皇后之意后曰妃乃伊屋疊亞人今聞阿芒欲滅本族乞君救免爱其后且因瑪爾多黑素有除奸保君之功遂徇皇后之意將阿芒縊死于刑架焉如是族人之害乃脱免矣

## 重整堂城四十九章

眾囘至本國先立祭臺獻祭俟材料皆俻始與蓋堂之二時萨瑪利爾亞異門之人欲來挈助眾不允

萨瑪利爾亞人嫉之遂贿嘱官阻止堂工直至

撇爾西亞國第四君時乃能與工二十年告成堂工大势雖完城墙尚未修补時撇爾西亞國都城中有一司祭名厄泽德拉爾品学兼优且有权势亦係本族人前未同眾囘國今領君赐供用堂费之金银來此後又有一司酒名湼耶密亞請君命暂囘本國二人至京後盡心竭力莊餙聖堂修补城墙並定堂中规矩諸工皆畀遂集眾人同心感谢主恩焉

## 訂集古經五十章

古經者自摩伊些乙起至主降生止其間所有之經

【聖史提要】

卷乃主籍先知之口與手以傳留于世者也内含生人以來至降生時之事並諸预言為人見此經明主謀人救贖之恩而心知避恶趋善也此古經在先皆分傳于世至國亂時幾於沦亡厄泽德拉爾恐後失傳遂將所有古經竭力寻访随得即付人抄之共集為一部且自记其當時之事蹟

立此大功獨力難成幸有司酒湼耶密亞挚助财力成此盛事且自立書室以藏書復設学校令人读之以為永傳不朽後耶伊格撇特國君聞有此書遣人求之並請能翻译之人同往將古經伊屋疊亞文翻成格列爾齊亞文因伊屋疊亞文能明白者少格列爾齊亞文人人皆明此翻译後聖經之傳更無失误

## 外國謀併五十一章

厄泽德拉爾與湼耶密亞在世之時凡有大事國君皆與之商酌上下内外故平安無事迨二人死後國家大事仍商酌于司祭首而任其事者或謀名或謀利不能如彼二人之無私心故國内大啟争端乘此亂時耶伊格撇特國率兵來侵擄去人民十萬及堂中宫中珍宝贵重之物主以此苦難罸人罪過使人警醒改過遷善奈人仍怙恶不悛是以後來西利爾亞之君

【聖史提要】

來占此地眾民與之為奴焉

## 謀滅聖教五十二章

西利爾亞君得國之後見此地敬主與彼風俗不同欲使彼此一律故親身至堂將聖像聖物棄之而共彼邪神勒令此地人拜敬有不從其命者從嚴治罪如耶列阿匝爾年已九十因不嘗祀邪肉以牛筋鞭打死又有一婦同其七子亦不從拜邪之命君令或割其舌或剥其皮或断其手或刖其足或置蒸笼蒸之冀其畏刑悖主無如其母子甯死不從其令皆甘心致命而终焉

## 虔诚救國五十三章

西利爾亞君在京城令眾拜邪復遣人往各城勸眾故眾中有不欲從其令又恐伊等治罪者遂逃至旷野日久人多势以强盛内有一人名伊屋達號瑪喀未者率眾與西利爾亞君對敌時值西利爾亞本國有變君囘本國耶鲁爾萨木京城付人掌管瑪喀未乘此機會遂奪囘京城拆毁邪神重整聖教规矩眾爱其處誠功德將國家之事交伊掌管伊死後伊弟任其事眾因其兄弟辨理無失國事之權遂為伊家世职矣

## 夷人為君五十四章

【聖史提要】

瑪喀未朝代百五十年平安無事後邻近諸國常來扰亂因思自己之力難勝遂與羅爾瑪约以盟好如有邻國來侵彼此相助自盟之后伊屋疊亞國有事羅爾瑪率兵來救不止一囘迨羅爾瑪有事瑪喀未屡次坐視不去相挚羅爾瑪之君遂怒勝敌後率兵至伊屋疊亞與瑪喀未索取在先挚助彼國兵餉之费瑪喀未不能還故羅爾瑪國將伊屋疊亞之赋税賣與外國商人又恐伊屋疊亞不與商人赋税且生叛乱故设立总領以理其事迨羅爾瑪國之君名

阿乌固斯特登基之時此商人子命伊羅爾德往贺羅爾瑪君喜遂許伊羅爾德以君稱之此君管國四十年至後三年時伊伊蘇斯降生矣在昔大祖亞适乌曾有预言謂直至哶西亞普世所望者至君皆伊屋達之後裔今伊羅爾德外國異族人為君天主降生則大祖之预言全应验矣

## 聖教形势五十五章

主降生之時聖教極其危殆因囘國以後人知在先被擄係不守规矩之罸今欲竭力遵规以免後罸奈人見识浅小于不必拘守者而固执受之迨時日既久遂以讹傳讹故生許多異門其當時最有名者乃

【聖史提要】

發利爾些乙與萨督耶克乙發利爾些乙專讲外貌不重心洁然其可取者猶信常生萨督耶克乙其所重者不過生前之荣名而能明聖教正理者甚少當此聖教厄殆之際使非主設法拯之正理之傳不將泯没乎

【聖史提要】